
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind  aprobarea proiectelor  cu finanţare nerambursabilă 
alocată de la bugetul local 
al Municipiului Timişoara pentru 
[bookmark: _GoBack]activităţi culturale nonprofit de interes local, în anul 2018
Motivul emiterii proiectului de hotărâre
Descrierea situatiei actuale

	Prin HCL nr.76 din 23.02.2018 privind aprobarea bugetului local al Municipiului Timisoara pe anul 2018 au fost aprobate sumele necesare pentru finantari nerambursabile alocate de la bugetul local al Municipiului Timişoara pentru activităţi culturale nonprofit de interes local, în anul 2018.

Schimbari preconizate și rezultate așteptate
	Avand in vedere ca Timisoara a câştigat Titlul de Capitală Europeană a Culturii în 2021, sustinerea activitatilor cultural-artistice prin finantarea de la bugetul local a proiectelor culturale pentru activitãti nonprofit de interes local, va aduce o transformare a orașului pe mai multe paliere: cultural, social, economic, al turismului, al mediului de afaceri.   
În conformitate cu obiectivele asumate, activităţile desfăşurate de oraşul Capitală Europeană a Culturii vor urmări să îmbunătăţească sfera de cuprindere, diversitatea şi dimensiunea europeană ale ofertei culturale, inclusiv prin intermediul cooperării transnaţionale, pentru a extinde accesul şi participarea la cultură, a consolida capacitatea sectorului cultural şi legăturile acestuia cu alte sectoare şi pentru a contura mai bine profilul internaţional al acestuia, prin intermediul culturii.
Concluzii
Se considera oportuna aprobarea proiectelor cu finanţare nerambursabilă alocată de la bugetul local al Municipiului Timişoara pentru activităţi culturale nonprofit de interes local, în anul 2018 selectate conform cu Procesul-verbal nr. 2513/10.07.2018 si raportul final nr. CCMT 2576/ 16.07.2018  al Comisiei de analiză a proiectelor  constituita in baza Dispozitiei Primarului Municipiului Timisoara nr. 477/19.04.2018.

